Missatge: Piqué vol fer de Vueling la línia de referència al PratMarta Sardà Piqué (a la dreta), president de Vueling, estreny la mà a Losada, president de Clickair C.C. "Vueling serà la companyia de referència de Barcelona", va afirmar Josep Piqué, president de la nova companyia aèria, fruit de la fusió amb Clickair, després de celebrar el seu primer consell d'administració. Piqué també es va mostrar favorable a l'entrada de Ryanair al Prat, "sempre que sigui amb les mateixes condicions que la resta" i va considerar que "és bo que l'aeroport de Barcelona es converteixi en un centre de línies aèries de low cost", en contraposició al que manifestava dimecres passat a aquest diari Ferran Soriano, president de Spanair, que avisava que una concentració de companyies de low cost podria ser perjudicial per aconseguir un hub (redistribuïdor de vols) per al Prat. D'altra banda, Piqué va explicar que durant la primera reunió del consell d'administració de la nova Vueling es van crear diverses comissions, entre les quals la d'operacions vinculades, que "vetllarà per la independència" de Vueling i perquè l'aerolínia no estigui supeditada a l'estratègia d'Iberia. La comissió es pronunciarà sobre les operacions que puguin topar amb les d'Iberia.

Resposta: Només diré una cosa, aquest cap de setmana vaig anar a Madrit amb avió. L'anada vaig utilitzar vueling, l'avió va sortir tard. La tornada va ser amb Spannair, i vam arribar molt puntuals. Si això li hem d'afegir que vueling està al a terminal antiga, en canvi spannair a la nova (que és espectacular), que en Ferran Soriano té intenció de que el català sigui present a les comunicacions amb els seus clients (a diferència de vueling)... jo ho tinc clar! La meva companyia de referència és spannair! I qui digui alguna cosa del nom, que no vegi coses on no hi és, spannair no té res a veure amb "spain".